Keskustelu luokasta:Koronaviruspandemia 2019–

message: Luokkaan :Luokka:henkilöt kuolinsyittäin (ks. myös Keskustelu luokasta:henkilöt kuolinsyittäin) tulisi luoda alaluokka tämän luokan alaluokaksi. Mikä olisi luokan nimen oikea muoto? --Urjanhai (keskustelu) 26. maaliskuuta 2020 kello 08.56 (EET)
Jos taas saiarauksiin kuolleita on joskus päätetty olla luokittelematta kuolinsyyn mukaan, niin silloin ei pitäisi luokitella tähänkään, koska tällainen kiertoluokittelu on sekoittava, kun jo nyt luokassa on melkein yhtä paljon sekaisin henkilöitä ja muita asioita. Olisiko näin joskus päätetty kun mitään sairausluokkia tuossa luokassa ei näytä olevan? Ilmeisesti on.--Urjanhai (keskustelu) 26. maaliskuuta 2020 kello 09.06 (EET)
replies: text: Erittäin hyvä kysymys. Kun suunnittelin tätä luokkaa maaliskuun alkupuolella  mietin samaa. En alunperin tehnyt henkilöille alaluokkaa, koska niitä käsitteleviä artikkeleita oli tuolloin erittäin vähän. Pitäisin tähän kuolleiden henkilöiden luokittelemista aiheellisena, koska tämänkaltaiset pandemiat kuitenkin herättävät kiinnostusta sen osalta, ketä tunnettuja siihen on menettynyt. En-wikin "alkuperäinen" kolmiportainen luokittelusysteemi (people associated (koronan kanssa tekemisissä olleet), people with (koronaan sairastuneet) ja deaths from) on kokenut muutoksia siinä, että sairastuneet poistettiin turhana koska se ei erityisemmin määritä henkilöä... "Associated" luokka on poistokeskustelussa, mutta kuolleiden luokkaa kukaan ei ole kyseenalaistanut. Voi olla, että fi-wikissä ei ole luokiteltu vaikkapa sikainfluenssaan kuolleita johtunee siitä, että vuonna 2009 jolloin se oli ajankohtaista luokittelu ei ollut yhtä kehittynyttä. Myös sillä on vaikutusta, että emme tiedä siihen tai ebolaan kuolleiden henkilöiden, joista löytyy artikkeli fi-wikistä, määriä. En aio luoda alaluokkaa ennen kuin tähän on tullut enemmän kommentteja. Alaluokan nimi voisi yksinkertaisimmillaan olla "Koronaviruspandemiaan 2019–2020 kuolleet". --Suomalta (keskustelu) 26. maaliskuuta 2020 kello 15.58 (EET)
replies: text: :Muistelisin hyvin epävarmasti, että fi-wikipediassa olisi joskus mahdollisesti saatettu keskustella sairauteen perustuvista kuolinsyyluokista ja päätetty ettei niitä käytettäisi (esim. syöpä jne). En vielä kuitenkaan ehtinyt etsiä keskustelua. Toisaalta on esim. sodissa tai rikoksen uhreina kuolleiden luokkia. Aloitin tämän takia keskustelun myös sivulla Keskustelu luokasta:henkilöt kuolinsyittäin. Pandemiahan on henkilöiden kuolinsyyluokkana poikkeuksellinen, ja rinnastuu ehkä esim. sotiin tai muihin vastaaviin.--Urjanhai (keskustelu) 26. maaliskuuta 2020 kello 18.11 (EET)
replies: text: ::Minä en näistä niin hirmuisesti perusta, mutta minusta voisi perustaa luokan Koronaviruspandemian uhrit, koska näitä tulee vielä aika lailla lisää ympäri maailmaa, myös Suomesta. Jospa sitä ei otettaisi sitten tavaksi tai perusteluksi muihin influenssaan tai muihin tauteihin kuolleiden luokkiin. Tämä siksikin että kun nämä henkilöt on luokiteltu jo artikkeliin pandemia, ja meillä on poikkeustila, tämä rinnastuu ennemmin sodissa kaatuneisiin. En pidä tästä, mutta nyt ehdotan sellaista mistä en pidä. Paniikkia ei pidä lietsoa sittenkään, mutta tällä on varmaankin käyttöä, eikä paniikkiin kuolleita pidä kumminkaan luokitella. --Höyhens (keskustelu) 26. maaliskuuta 2020 kello 20.07 (EET)
replies: text: :::Kyllähän suhtautuminen näihin kuolinsyyluokiin on varmaan perustellusti ollut varauksellista. Perustelluin syy niille kai lienee jonkun historiallisen ilmiön käsittely. Ja nythän kun on wikidata, niin sinne voi lisäillä lähteistettyjä faktoja vapaammin, jos haluaa luokissa olla pidättyväisempi. --Urjanhai (keskustelu) 26. maaliskuuta 2020 kello 21.26 (EET)

text: :::Tiedän, ettei Höyhens mitään todellakaan kevyillä perusteilla halua säilyttää. Ja olen samaa mieltä, että tämä on syytä säilyttää ainakin toistaiseksi. Useinhan ajankohtaiset asiat on syytä poistaa, mutta tässä toimisin päinvastoin ja säilyttäisin nyt ja poistaisin mahdollisesti myöhemmin, jos luokka alkaa vaikuttamaan naurettavalta merkittävyydessään. Nyt kuitenkin vaikuttaa, että tähän on tulossa vielä paljon wikimerkittäviä henkilöitä.--MAQuire (keskustelu) 26. maaliskuuta 2020 kello 21.55 (EET)

text: :::Meillä ei ole luokkaa espanjantautiin kuolleille (eikä itse asiaa koko espanjantaudillekaan). Hyväksyttäisiinkö sellainen? Jos kyllä, niin sitten koronavirukseen kuolleillekin voisi sellaisen luoda. --Otrfan (keskustelu) 27. maaliskuuta 2020 kello 04.03 (EET)
replies: text: ::::En näkisi mitään estettä espanjantautiluokalle, jos siitä olisi useita artikkeleita. Sikainfluenssalle on tehty oma luokkansa vaikka se onkin erittäin vähän käsitelty. Mielestäni näihin kuolleiden luokittelu auttaisi tekemään näitä käsittelevistä luokista kattavampia sekä nostaisi esille näiden historiallisten tapahtumien merkitystä, minkä vuoksi se olisi kannatettava ajatus. Nykyisellään tuo henkilöt kuolinsyittäin -luokka on kummallinen, koska en ainakaan itse näe miksi liikenneonnettomuudessa kuoleminen määrittäisi ihmistä enemmän kuin epidemiassa/pandemiassa kuoleminen. --Suomalta (keskustelu) 27. maaliskuuta 2020 kello 23.00 (EET)

text: ::::Tulin kysyneeksi myös käyttäjältä Käyttäjä:Risukarhi, mutta hän vastasi vain omalla keskustelusivullaan, jolla kysyin: . Hänenkin suhtautumisensa oli hiukan varauksellinen, että mihin sen rajan vetää. Jo tätä ennen katsoin artikkelin espanjantauti linkityksiä. Sieltä löytyi mainintoa henkilöistä, joiden vanhempia tai sisaruksia oli kuollut tautiin tai jotka olivat itse sairastaneet sen nuorena mutta selvinneet hengissä (esim. Aarne Arvonen, Henning Karström, Dashiell Hammett) sekä tautiin kuolleita, joista muutama kaikkein tunnetuin oli mainittu artikkelissakin, vähemmän tunnettujakin aikanaan merkittäviä henkilöitä. Vähän rupesin miettimään, että nämä olisivat ehkä sittenkin paremminkin Wikidataan sopivaa ominaisuustietoa. Ja lisäksihän usein kun on keskusteltu luokkien tarpeellisuudesta, niin on viitattu myös luettelon mahdollisuuteen. Wikidataan ominaisuuden lisääminen on todennköisesti varsin helppoa, kunhan joku vain näyttää diffillä, miten se tehdään. Tai sanotaan, että en ota kantaa tähän luokitteluun. Joka tapauksessa henkilöt suoraan taudin luokassa ei ole toimiva ratkaisu --Urjanhai (keskustelu) 28. maaliskuuta 2020 kello 14.25 (EET)
replies: text: :::::Täysin samaa mieltä, että ainakaan suoraan taudin luokassa ei näiden kuolleiden pidä olla. Tilannetta myös vääristää, että tänne tunnutaan luovan artikkeleja sillä motiivilla, että kohde on kuollut koronaan.--MAQuire (keskustelu) 28. maaliskuuta 2020 kello 14.38 (EET)

text: ::::Tuossa toisessa keskustelussakin oli jotain kommenttia. Varmaan tämä onkin nähtävä osana kuolinsyyluokkien kokonaiskäsittelyä.--Urjanhai (keskustelu) 28. maaliskuuta 2020 kello 14.43 (EET)
replies: text: :::::Luokka:Koronaviruspandemiassa kuolleet näköjään luotiinkin jo.--Urjanhai (keskustelu) 28. maaliskuuta 2020 kello 17.57 (EET)
thread_title: Henkilöluokka

message: Vuosi on jo vaihtunut, eikä paljon muu ole muuttunut kuin että luokan nimi enää viittaa nykyhetkeen. Olisiko parempi nimi Koronaviruspandemia 2019–2021 vai Koronaviruspandemia 2019– ? -Vaistolämpö (keskustelu) 10. tammikuuta 2021 kello 19.59 (EET)
replies: text: Luokan nimi vaihdettu eli sama nimi kuin artikkelilla Koronaviruspandemia 2019–. --Bau98 (keskustelu) 10. tammikuuta 2021 kello 23.29 (EET) edit --Bau98 (keskustelu) 10. tammikuuta 2021 kello 23.31 (EET)
thread_title: Luokan nimi